Simona Halep, criticată, după revenirea pe teren: "S-a întors roata. Primește wild-carduri"
- Georgiana Dragomir
- 13 martie 2024, 16:18
Simona Halep a revenit în circuitul WTA, în urma deciziei Tribunalului de Arbitra Sportiv(TAS). Cu toate acestea, sportiva nu a scăpat de critici. Jurnaliștii străini susțin că, în anii trecuți, tenismena punea sub semnul întrebării performanța altor jucătoare, dând de înțeles că "are dubii cu privire " la substanțele interzise pe care le-ar fi putut lua acestea în cadrul marilor competiții.
Simona Halep, criticată de o parte a presei internaționale. Pe modelul "ce ține nu-ți place, altuia nu-i face". Ce i se reproșează sportivei
În urmă cu opt ani, Simona Halep a dat de înțeles că, mereu a avut suspiciuni despre anumite competitoare din circuit.
"Am fost şi eu uluită de unele lucruri. Sunt sportivi care mă uimesc fizic. Sunt sportivi care aleargă foarte, foarte mult. Eu sunt acolo, în centrul lor, şi mă uit la mine: alerg două, trei ore, dar mai mult nu pot, iar alţii pot să alerge şi cinci sau şase ore, ceea ce mi se pare foarte mult. Dar poate au muncit mult mai mult ca mine şi poate au ajuns în mod natural să facă acest efort", menționa Simona Halep, după ce Maria Șarapova a lipsit 15 luni din lumea tenisului și i s-a acordat wild-carduri.
Realizatorii podcastului "The Tennis Podcast" i-au amintit sportivei că acum beneficiază de wild-carduri, dar în urmă cu opt ani susținea că acest lucru nu este "un exemplu" bun pentru sportivii aflați la început de drum.
Cum gândea Halep la revenirea Mariei Șarapova în WTA
"Îmi amintesc de declarațiile lui Halep de acum mai mulți ani. Când s-a întors Șarapova în circuit. Și a început să primească wild-card-uri pe bandă. Halep era revoltată de treaba asta. Simona spunea că așa ceva nu e un exemplu bun pentru cei mici, pentru tineri, că cineva suspendat pentru dopaj să fie primit cu brațele deschise de organizatorii de turnee. Din cauza acestor declarații date de Halep a și ieșit acel meci incins cu Șarapova la US Open 2017. Atunci, Maria a jucat foarte bine, motivată, probabil, și de faptul că a simțit că are de plătit o poliță lui Halep. Iată că acum s-a întors roata. Și Halep e cea care primește wild-card pentru Miami după o suspendare pentru dopaj", a spus Matt Roberts, în cadrul podcastului mai sus menționat.